  Анжелика Тихонова корреспондент 20-тӥ куарусёнэ Пичи Пурга ёросысь Тыло гуртын удмурт бард кырӟанъя «Тылобурдо» фестиваль улсын Самсонов агай-вынъёслэн музей-юртазы литератураен герӟаськем музеёслэн нырысетӥ элькун форумзы ортчоз. Со сярысь ивортодэтъя «Удмуртия» агентстволэн корреспондентэзлы Пичи Пурга ёросысь лулчеберетъя но туризмъя управленилэн кивалтӥсез Надежда Степанова вераз. Ужрадэ Алнаш ёросысь Геннадий Красильниковлэн, Ашальчи Окилэн, Пётр Черновлэн музейёсазы ужасьёс, Ижкарысь Геннадий Красильниковлэн музей-квартираысьтыз ӧнерчиос, ёросысь лыдӟетъюртъёсын гожъясьёслы сӥзем сэрег радъясь библиотекарьёс ӧтемын Надежда Степановалэн кылъёсызъя, форуме люкаськемъёс понна экскурсия ортчытозы, дышетсконъёс радъялозы, озьы ик ог-огенызы люкам тодон-валанэнызы люкиськозы. Озьы ик отын этнотуризмъя нырысетӥ ёрос семинар ортчытозы. Отчы «Лудорвай» музейысь тодосчи-секретарь Павел Орлов вуылоз. Нош бӧрысь вань люкаськемъёс Бобья-Учаысь школае выжозы. Отын удмурт бард кырӟанъя «Тылобурдо» фестиваль ортчоз. Малпаськом, туэ учкисьёсмы тросгес луозы. Но татын мукетгес «Тылобурдо». <…> Малы ке шуоно со фестивальёсын «Пурга берга» фестиваль улсын мынэ. Кылем арын Тылоын вал ке, туэ луоз Бобья-Уча школаын. Тросгес мастер-классъёс пӧртэм малпамын. Ӧтемын асьсэ гуртын вордскем дано адямиоссы Надежда Степанова, Пичи Пурга ёросысь лулчеберетъя но туризмъя управлениен кивалтӥсьМастер-классъёсын мунё лэсьтӥсез Лилия Байковаез, шаржъёс суредасез Екатерина Мензариповаез возьмало, озьы ик Вуж Мӧння гуртысь кибашлыослэн юртысьтызы ӧнерчиосты. Со сяна гуртысь кибашлыослэн ужъёсынызы адӟытон но радъямын луоз. Фестивале пыриськыны мылкыд карисьёслэсь вазиськонъёссэс покчиарняозь кутозы на. Кызё пала возьмаськом (пыриськисьёсты – ред.). Тросэз соос милям, татын уго туж мыло-кыдоесь, асьсэос кырӟало но, кырӟан но гожто. Со сяна Алнашысь, Можгалась, матысь ёросъёсысь, бардъёс луозы шуыса возьмаськом Надежда Степанова, Пичи Пурга ёросысь лулчеберетъя но туризмъя управлениен кивалтӥсьУжрадэз ёросысь лыдӟетъюрт, лулчеберет огъет но лулчеберетъя но туризмъя управление дасяло. Со сяна Бобья-Уча гуртысь мыло-кыдо азьветлӥсьёс бадӟым юрттэт сёто. Тегъёс: Лулчеберет Удмуртия ПичиПурга гожъясьёс кырӟан  